സൗജന്യമായി വാക്സിന് നല്കുന്നതിനിടയിലും ക്രമക്കേട് കൊവിഡ് വാക്സിന് രജിസ്ട്രേഷന് 5 രൂപ വീതം ഫീസ് ഈടാക്കി അസമിലെ വാക്സിനേഷന് കേന്ദ്രങ്ങള്, അന്വേഷണത്തിന് ഉത്തരവിട്ട് സര്ക്കാര് ഗുവാഹത്തി: കരിംഗഞ്ച് ജില്ലയിലെ മൂന്ന് കോവിഡ് 19 വാക്സിനേഷന് കേന്ദ്രങ്ങള് നിയമവിരുദ്ധമായി രജിസ്ട്രേഷന് ഫീസ് ഈടാക്കുന്നതായി അസം നിയമസഭയില് കോണ്ഗ്രസ് എംഎല്എ കമലാഖ്യ ദേ പുര്കയസ്ത ആരോപിച്ചു. ഇതെ തുടര്ന്ന് സര്ക്കാര് അന്വേഷണത്തിന് ഉത്തരവിട്ടിരിക്കുകയാണ്. വാക്സിനേഷന് സെന്ററുകളില് രജിസ്ട്രേഷന് ഫീസായി 5 രൂപ ഈടാക്കുന്നുവെന്നാണ് ആരോപണം.ചോദ്യോത്തര വേളയില് പ്രശ്നം ഉന്നയിച്ച പുര്കയസ്ത ജില്ലയിലെ അഡീഷണല് ചീഫ് മെഡിക്കല് ആന്റ് ഹെല്ത്ത് ഓഫീസര് എഴുതിയ കത്ത് മേശപ്പുറത്ത് വച്ചു. അഡീഷണല് ചീഫ് മെഡിക്കല് ആന്റ് ഹെല്ത്ത് ഓഫീസര് തന്റെ കത്തില് എഴുതി, മൂന്ന് വാക്സിന് സെന്ററുകള് രജിസ്ട്രേഷന് ഫീസായി 5 രൂപ ഈടാക്കുന്നു. വാക്സിനുകള് സൗജന്യമായി നല്കാനുള്ളതിനാല് ഇത് വലിയ ക്രമക്കേടാണ്, അദ്ദേഹം കൂട്ടിച്ചേര്ത്തു. ഈ വിഷയത്തില് പ്രതികരിച്ച ആരോഗ്യ കുടുംബക്ഷേമ മന്ത്രി കേശബ് മഹന്ത, ആരോപണം തീര്ച്ചയായും പരിശോധിക്കുമെന്ന് പറഞ്ഞു.ഞങ്ങള് ഒരു അന്വേഷണം നടത്തി അതിനനുസരിച്ച് നടപടിയെടുക്കും, അദ്ദേഹം കൂട്ടിച്ചേര്ത്തു. ജില്ലയിലെ മൂന്ന് കേന്ദ്രങ്ങള് സിവില് ഹോസ്പിറ്റല്, പബ്ലിക് എച്ച്എസ് സ്കൂള്, കരിംഗഞ്ച് ഡിഎസ്എ കോംപ്ലക്സ് എന്നിവയാണ്.